Diari Oficial de la Generalitat Valenciana


Sumari del DOGV 5928, del 08-01-2009 (2009/29)

Informació pública de l'aprovació definitiva del projecte modificat de la urbanització de la unitat d'execució l'Esport i de la conseqüent retaxació de càrregues urbanístiques.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/29


Data del document
:   18-12-2008

Organisme emissor
:   Ajuntament de Moixent

Tipus de document
:   Informació Pública

Descriptors 

:   * Moixent
    * administració local
    * pla d'urbanisme

Informació pública de l'aprovació definitiva del projecte modificat de la urbanització de la unitat d'execució l'Esport i de la conseqüent retaxació de càrregues urbanístiques. [2009/29]  
El Ple de l'Ajuntament, en sessió extraordinària celebrada el 13 de novembre de 2008, va aprovar definitivament el Projecte Modificat de l'Obra d'Urbanització de la UE l'Esport, per tal de donar cobertura a noves necessitats no previstes en la fase de redacció i aprovació del projecte inicial; així com la contractació de les obres incloses en l'esmentat projecte a la mercantil Isolux Ingeniería SA, adjudicatària del contracte inicial.  
Tanmateix, en el referit Ple es va aprovar l'expedient de retaxació de càrregues urbanístiques que resulta de l'aprovació del projecte modificat, segons el detall del compte de liquidació provisional i sense perjuí de la seua remissió a la liquidació definitiva.  
Finalment, es va acordar la inserció del corresponent anunci en el Diari Oficial de la Comunitat Valenciana i la notificació, amb indicació de recursos, a la totalitat dels interessats.  
L'acord plenari en la seua integritat, així com el detall del compte de liquidació provisional resultant de l'aprovació del projecte modificat i de la conseqüent retaxació de càrregues urbanístiques es pot consultar en les dependències municipals, així com en la pàgina web de l'Ajuntament , amb la ruta següent: Actes Plens/Sessions 2008/Acta de 13 novembre 2008/2.6. Modificació projecte UE l'Esport i conseqüent retaxació de quotes d'urbanització.   
Contra el present acord plenari, que segons el que preceptua l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, es podrà interposar recurs contenciós administratiu davant del corresponent jutjat de València, en el termini de dos mesos, comptadors des de l'endemà de la publicació del present anunci, segons allò que disposa l'article 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que puga interposar-se recurs potestatiu de reposició davant del Ple de l'Ajuntament, en el termini d'un mes, comptador a partir de l'endemà de la publicació del present anunci, d'acord amb el que preceptua l'article 107.1 de la Llei 30/1992, de 26 de novembre, i exercitar qualsevol altre que s'estime procedent.  
Moixent, 18 de desembre de 2008.- L'alcalde president: Vicente Dubal Bon.